text: Ny formand for mindretalsparti
  22 november 2010 kl. 17.03
  Marit Jessen Rüdiger, 28 år, er ny formand for Slesvigsk Parti.
  Hun blev valg på en delegeretforsamling i aftes i Tinglev.
  Marit Jessen Rüdiger afløser Gerhard Mammen, der har siddet i 11 år som formand for det tyske mindretals parti i Sønderjylland.
  Hun er famaceut på apoteket i Tønder.
  
  En anden verden
  - Det er en hel anden verden end den, jeg lever i og har min daglige gang i her på apoteket, siger hun, og så er det jo noget, hvor man kan være med til at bestemme lidt. 
   
  Det er et presset parti hun bliver formand for. Godt nok er partiet repræsenteret i byrådene i alle fire sønderjyske kommuner. Men til næste år skærer den tyske forbundsregering en million euro af støtten til det tyske mindretal i Sønderjylland.
   
  - Det kommer til at betyde, at der er noget af vores arbejde, vi ikke kan udføre, siger Marit Jessen. Både på det kulturelle og på institutionsplan kommer det til at gøre ondt, hvis vi skal ud i nogle fyringer eller skære ned i vores kulturarbejde. Det er det, man lægger mærke til, og det gør ondt.
  
  Nye folk skal til
  Afgående formand Gerhard Mammen siger, at det er på tide, at der kommer andre øjne og en anden person til at kigge på tingene. 
  - Mange ting bliver rutiner og vaner - og jeg tror nok, der er kommet en dag nu, da andre skal til, siger han.
  